Código internacional de navegación marítima

O código internacional de navegación marítima utiliza bandeiras para transmitir mensaxes, ora entre dous ou máis barcos, ora entre un barco e a terra ou o porto. Existen bandeiras de diferentes formas e cores, de maneira que cada unha representa unha letra do alfabeto internacional, así como os números do 1 ao 0.

Cando un barco necesita transmitir unha mensaxe consistente en unha ou varias palabras ou números, iza no mastro dianteiro as bandeiras que representan as letras e números da mensaxe, aliñadas de arriba para abaixo. Se a mensaxe é máis longa, repetirase a operación con novas bandeiras.

Tamén se utilizan as bandeiras individualmente ou en combinacións de dúas, e neste caso teñen un significado determinado segundo un código internacionalmente vixente.

Desde que existe a radio, o uso das bandeiras de sinais para transmitir mensaxes diminuíu notabelmente. No entanto, séguense utilizando de forma xeneralizada as bandeiras individuais ou en combinacións de dúas ou máis, para sinalizar un aviso determinado. Deste xeito na Armada española segue a existir a figura do sinaleiro, que realiza os seus labores en contacto directo coa ponte de mando do navío. Determinadas sinalizacións son neste corpo de obrigado cumprimento, como por exemplo o aviso de práctico a bordo.

Tamén acostuman ser usadas para engalanar ao navío na celebración de actos festivos. Nese suposto as bandeiras adoitan ser izadas desde a proa ata a popa.

Letras e bandeiras
LetraCódigo NATOBandeiraSignificado A  Alfa      50px  Teño un mergullador na auga; consérvese afastado e a pouca velocidade. B  Bravo    50px  Carga, descarga ou transporte de carga perigosa.  C  Charlie  50px  Si (Afirmativo). D  Delta     50px  Mantéñase afastado, estou a manobrar con dificultade. E  Echo      50px  Estou virando para estribor. F  Foxtrot  50px  Estou con avaría; comunique comigo. G  Golf       50px  Necesito dun piloto. H  Hotel     50px  Teño piloto (práctico) a bordo. I  India      50px  Estou virando para babor. J  Juliet     50px  Estou con incendio a bordo: mantéñase afastado. K  Kilo        50px  Desexo comunicarme con vostede. L  Lima       50px  Vostede debe parar a súa embarcación inmediatamente. M  Mike       50px  O meu navio está parado. N  November  50px  Non (Negativo). O  Oscar       50px  Home ao mar. P  Papa        50px  No porto: todas as persoas deben regresar a bordo pois o navio vai largar. No mar: pode ser usado por embarcacións de pesca para dicir: "As miñas redes poden obstruílo". Q  Quebec    50px  Pido libre práctica (licenza para entrar en porto). R  Romeo     50px  Sen significado (na Mariña Portuguesa esta bandeira poderá significar que o navio está en misión de busca e salvamento (SAR - Search And Rescue), en misión de fiscalización ou a efectuar operacións de reabastecemento no mar). S  Sierra       50px  Estou dando marcha atrás. T  Tango      50px  Barcos de pesca: estou pescando ao arrastre en parella. Mantéñase afastado. U  Uniform   50px  Vai vostede en dirección a un perigo. V  Victor       50px  Necesito auxilio. W  Whiskey    50px  Pido asistencia médica. X  Xray    50px  Pare as súas manobras. Y  Yankee   50px   Estou manobrando para atrás para fixar a áncora. Z  Zulu  50px  Necesito un remolcador. 

Combinacións

As letras poderán ser combinadas adquirindo outros significados. Exemplo dalgúns sinais de dúas letras e o seu significado:

AC - Estou a abandonar o meu navio
AN - Preciso dun médico
BR - Necesito un helicóptero
CD - Pido asistencia inmediata
DV - Estou á deriva
EF - O SOS/Mayday encontrase cancelado
FA - Pode fornecerme a miña posición?
GW - Home ao mar. Efectúe a súa recollida
JL - Corre o risco de encallar
NC - Estou en perigo e pido asistencia inmediata
PD - As súas luces de navegación non son visíbeis
PP - Manteñase bastante afastado de min
QD - Estou a desprazarme para vante
QT - Estou a desprazarme para atrás
QU - Fondear non está permitido
QX - Solicito autorización para fondear
RU - Mantéñase afastado de min. Estou a manobrar con dificultade
SO - Debe parar o seu navio inmediatamente
UM - O porto está fechado ao tráfego marítimo
UP - Solicito autorización para entrar no porto con urxencia. Encóntrome en dificultades
YU - Vou comunicar coa súa estación a través do Código Internacional de Sinais
ZL - O seu sinal foi recibido mais non comprendido

Números
 100px 1     100px 2 100px 3     100px 4 100px 5     100px 6 100px 7     100px 8 100px 9     100px 0
Véxase tamén

Ligazóns externas
Historia dos sinais navais 
Bandeiras e os seus significados 
Bandeiras náuticas 

Categoría:Navegación